
ALKULAUSE 


Kansan keskuudessa (ainakin toisin paikoin) lienee jo hyvinkin 
kauan tunnettu ilmiö, että maanalainen vesisuoni vetää puoleen- 
sa muutamien henkilöiden kädessä määrätyssä asennossa olevaa 
tuoretta pajunoksaa, silloin kun tämä on vesisuonen kohdalla, 
sen yläpuolella. Tätä ilmiötä käyttävät ns. »kaivonpaikan katso- 
jat» hyväkseen, Monet pitävät sitä jonkinlaisena taikavoimana- 
kin, jo siitäkin syystä, ettei pajunoksa kaikilla henkilöillä toimi. 

Jouduin itse näkemään tämän ilmiön ensi kerran kevät- 
kesällä 1921, ja myönnän olleeni siihen asti hyvin epäilevällä 
kannalla tämän ilmiön todenperäisyydestä. Näkemäni johdosta 
kiinnostuin kuitenkin sen verran asiaan, eitä rupesin itse ko- 
keilemaan ja tein tuloksista muistiinpanoja. Nämä muistiinpa- 
not ovat kuitenkin puutteellisia ja ylimalkaisia ja ehkä virheel- 
lisiäkin, johtuen siitäkin, että itselläni on hyvin heikko vaiku- 
tuskyky ja sekin ajoittainen, kuin myöskin siitä, etten omannut 
asiasta minkäänlaisia pohjatietoja. 

Kun ei mainitusta ilmiöstä ainakaan Suomen kielellä lie- 
ne julkaistuna mitään selostusta, niin olen koettanut järjestää 
nämä muistiinpanot julkaisukelpoiseksi kokonaisuudeksi. 


Minun on ollut pakko käyttää selostuksissani selvyyden 
vuoksi muutamia itse laatimiani nimityksiä, syystä, etten tun- 
ne tämän alan »ammattisanastoa». Vaikka nämä nimitykset 
eivät olekaan täysin johdonmukaisia, niin saanee asiaa har- 
rastava niiden avulla kuitenkin tästä selostuksesta tyydyttä- 
vän käsityksen. 

Kun otaksun, että jotkut muutkin ovat tällä alalla kokeil- 
leet, niin olisi mielenkiintoista saada julkisuudessa nähdä hei- 
dänkin kokeilujensa tuloksia tästä ilmiöstä. Siinä toivossa jul- 
kaisen nämä muistiinpanoni. 


Tekijä. 

1. SÄTEILYKENTTÄ JA SEN MUOTO. 


Tässä käsiteltäväksi tuleva ilmiö ei rajoitu suinkaan vain maa- 
nalaiseen vesisuoneen, vaan näkyy olevan hyvinkin yleinen 
luonnossa. Melkein kaikilla erillisillä kappaleilla näyttää ole- 
van tarkkaan rajoittuva vaikutusalue, joka ulottuu kappaleesta 
luotiviivan suuntaan ylös- ja alaspäin. Sanottakoon tätä aluet- 
ta säteilykentäksi. (Henkilön kädessä olevan pajunoksan tu- 
lee olla tämän kentän kohdalla, ennen kuin se taipuu). Ken- 
tän pohjoispuolinen sivu ei ole kuitenkaan aivan luotiviivan 
suuntainen, vaan se kallistuu pohjoista kohden, tehden noin 9" 
kulman (laajennuskulma) luotiviivan kanssa. Kenttä leviää siis 
pohjois-eteläisessä suunnassa sitä enemmän, mitä edemmäk- 

si säteilevästä kappaleesta mennään. Jos 

säteilevällä kappaleella (=säteilijä) on 
Yläkenttä — Ulottuvaisuutta itä-läntisessä suunnas- 

sa, niin sen kenttä ei pysy yhtä leveä- 

nä kuin itse säteilijä on, tässä suunnassa 





säteilijästä edemmäksi mentäessä, vaan 


NNN 


Säteilijä . a n a 
se kapenee molemmin puolin (idän ja 





N 


N 


Sivukenttä lännen puolelta), niin että kentän reu- 











N 


na muodostaa noin 8" kulman (kape- 


YN 


nemiskulma) luotiviivan kanssa. Kun 


aN 


N säteilykentän reunat kohtaavat toisen- 


sa, jatkuu kenttä ohkaisena levynä luo- 
Alakenttä — tiviivan suunnassa. Jos säteilijän laa- 


AN 


juus on itä-läntisessä suunnassa esim. 1 


kuoaf. metri, niin kapenee sen kenttä jo vajaan 


Kuution muotoisen kap- 4 metrin etäisyydessä säteilijästä ohkai- 


paleen säteilykenttä poh- seksi levyksi, edellä mainitun kapene- 
Jois-eteläsuunnassa miskulman perusteella. Jos säteilijä on 

itä-läntisessä suunnassa hyvin kapea, niin ei sen säteilykentässä 
silloin ole mitään kapenemiskulmaa, vaan kenttä alkaa heti sä- 
teilijästä ohkaisena levynä, joka vain pohjois-eteläisessä suun- 
nassa levenee (laajennuskulman perusteella) sitä enemmän, 
mitä edemmäksi säteilijästä mennään. 

Säteilijästä sivuille päin on myöskin omituinen kentän laa- 
jennus. joka ulottuu kuitenkin vain noin 10 cm päähän itse sä- 
teilevän kappaleen pinnasta sivuille päin, riippumatta säteilijän 
koosta. (Sopinee selvyyden vuoksi käyttää nimityksiä, yläkent- 
tä, alakenttä ja sivukenttä, sen mukaan, millä puolella säteilijää 
olevasta kentän osasta kulloinkin on puhe.) Paitsi jo mainit- 
tua varsinaista keskuskenttää, on (ainakin toisin ajoin) tämän 
kummallakin puolella (idän ja lännen puolella) vielä säteily- 
voimakkuudeltaan heikompi kenttä, verhokenttä, joka myös- 
kin laajenee säteilijästä itää ja länt- 
tä kohden ja jonka sivut tekevät noin 






4/0 kulman luotiviivan kanssa, eli siis N 
puolet kentän pohjoiseen päin leviä- [2 000 
västä laajennuskulmasta. Vain kentän 
eteläinen sivu jää siis luotiviivan suun- 


N N N Keskuskenttä 
taiseksi. (Katso kuvat 1. ja 2.) 


PU taa Säteilijä 

Säteilykenttä näyttää pohjois-ete- 
läsuunnassakin jakaantuvan eri osiin, Sivukenttä 
joista emme tässä kuitenkaan sen 


enempää mainitse. Mainittakoon kui- 


SIN 


N 


Keskuskenttä 
tenkin, että aivan säteilykentän reuna 
näyttää olevan voimakkaampi sätei- 
lyltään kuin yleensä kentän muu osa. [— Verhokenttä 
Tässä kohdassa siis pajunoksa taipuu 


voimakkaammin. 
Kuva 2. 


Sama säteilykenttä kuin 
tän muoto yhtäläinen joka paikassa, edellä, mutta itä-läntises- 


mutta noin 61':lla pohjoista leveyttä ja säsuunnassa 


On epätietoista, onko säteilyken- 

22—23”:lla itään päin Greenwichistä sillä näyttää olevan suun- 
nilleen edellä mainittu muoto. 


Kun säteilykentän muoto näyttää eri aikoinakin olevan 
jonkin verran vaihtelujen alainen, niin edellyttää näiden sekä 
muidenkin tätä ilmiötä koskevien seikkojen tarkempi tunte- 
mus siis myöskin eri aikoina tehtyjä kokeiluja. 


2. ERI AINEIDEN SÄTEILYLAATU. 


Eri aineet ovat säteilykenttänsä sekä voimakkuuden että laadun 
puolesta erilaisia, joko hei-kommin tai vahvemmin »positiivisia» 
(= +), tai heikommin ja vahvemmin »negatiivisia» (=) sekä vielä 
»neutraalisia» (= vaikuttamattomia = 0). Positiivisilla aineilla tar- 
koitamme niitä aineita, joiden kentässä esim. säteilyltään positii- 
visen henkilön kädessä oleva pajunoksa taipui säteilevää ainetta 
kohden. Negatiivisilla taas niitä aineita, joiden kentässä oksa tai- 
puu pois päin säteilevästä aineesta. Neutraalisen aineen kentässä 
ei oksa taivu ollenkaan. (On kuitenkin vaikea sanoa, onko neut- 
raalisella aineella ollenkaan säteilykenttää). 


Positiivisia aineita näyttää yleensä (normaali-lämmössä) 
olevan enemmän kuin negatiivisia. Neutraalisia on hyvin vä- 
hän. Positiivisia aineita ovat esim. melkein kaikki tavallisim- 
mat metallit (sinkki on kuitenkin negatiivinen), sekä vesi, hiili, 
harmaa kivi, rikki, puuvilla, pellava ym. Negatiivisia ovat esim. 
lasi, kumi, villa, silkki, ihmisen hiukset, kynnet, orvaskesi, lin- 
nun höyhenet ja eläinten karvat yleensä ym. Jotenkin neutraa- 
lisia näyttävät olevan esim. kuiva puu, sekä puhdas valkea pa- 
peri ym. Aineiden säteilylaatu voi kuitenkin helposti muuttua, 
kuten tuonnempana nähdään. 


Jos samassa ainesekoituksessa on säteilylaatunsa puolesta 
erilaisia aineita, niin on ainesekoituksen säteilylaatu riippuvai- 

nen siitä, minkä laatuisia aineita sekoituksessa on enemmän, 
tai mitkä sekoituksessa olevat aineet ovat voimakkaampia sä- 
teilyltään. Pumpulisen ja villaisen sekainen kangas esim. voi 
säteilylaatunsa puolesta olla joko + tai —, vieläpä O, riippuen 
siitä, kuinka paljon kumpaakin ainetta kankaassa on. (Pum- 
pulin säteilylaatu on + ja villan -). Metalli-sekoitusten laita on 
samoin. Esim. messingin säteilylaatu riippuu siinä olevan ku- 
parin ja sinkin paljoussuhteista. (Kupari + ja sinkki -). Samoin 
ovat esim. kananmunat säteilyltään erilaisia, riippuen kuoren 
vahvuudesta ja keltuaisen koosta (kuori ja keltuainen ovat sä- 
teilyltään +, valkuainen ja kuoren alla oleva kalvo -). Tätä ka- 
nanmunien erilaisuutta kuuluu käytettävän perusteena niiden 
sukupuolen selville saamiseksi. Arvellaan että säteilyltään posi- 
tiivinen muna ja säteilyltään negatiivinen muna (mikä koetel- 
laan heilurilla) ovat eri sukupuolta. 


3. ILMAISIJOISTA JA NIIDEN KÄYTTÄMISESTÄ. 


Ilmaisijalla tarkoitamme sellaista henkilön kädessä olevaa esi- 
nettä, johon säteilijä vaikuttaa joko vetävästi tai loitontavasti, 
silloin kuin esine on säteilykentän kohdalla. Tämä siis ilmaisee 
säteilykentän olemassaolon. Mainitsemme tässä kaksikin sel- 
laista esinettä, jotka kumpainenkin näyttävät toimivan saman 
vaikutuksen perusteella. Nimitämme niitä jousi- ja heiluri-il- 
maisijoiksi. Kummallakin lienee jo hyvinkin vanha historiansa, 
ja niitä on erinimisinä käytetty mitä erilaisimpiin tarkoituksiin. 

Jousi-ilmaisijalla tarkoitamme henkilön kädessä olevaa 
noin (60-80 cm pituista esinettä, sopivan joustavaa, jotta se sä- 
teilykentän kohdalla ollessaan voisi taipua. (esim. pajunoksa on 
tällainen). Heiluri-ilmaisijalla tarkoitamme noin 20-40 cm pi- 
tuisen langan päässä riippuvaa metalli- tai muuta ainetta ole- 

vaa painoa, jonka heilumisliike, kun sopiva henkilö riiputtaa 
sitä, tapahtuu määrätavoin erilaisten säteilykenttäin kohdalla. 


Käsittelemme ensin jousi-ilmaisijan käyttöä ja sen yhtey- 
dessä olevia seikkoja. 


Jousi (samoin kuin heiluri) ei vaikuta kaikilla henkilöillä. 
Syy tähän lienee toistaiseksi tuntematon. Sanomme tätä vai- 
kuttavan henkilön ominaisuutta ilmaisukyvyksi. Eri henkilöillä 
vaikuttavat kuitenkin erilaiset jouset. Toisilla vaikuttaa ainoas- 
taan pajunoksa. Toisilla henkilöillä taas pajun oksa ei vaikuta, 
mutta sen sijaan voi hänellä vaikuttaa esim. jonkin muun puun 
oksa, metallinen jousi, tai vain oljen- tai heinänkorsi tms. so- 
pivan joustava esine. On myöskin henkilöitä, joilla sekä pajun- 
oksa, että muunkinlaiset jouset vaikuttavat. Eri henkilöt ovat 
siis ilmaisukykynsä laadunkin puolesta erilaisia. On kuitenkin 
henkilöitä, joilla eivät minkäänlaiset jouset vaikuta (ilmaisuky- 
vyttömiä). 

Mainittakoon tässä, että pajun erikoiskyky sijaitsee vain 
sen kuoressa, ja että sellaiselle henkilölle, jolla vain pajunoksa 
vaikuttaa, soveltuu yleensä minkälainen jousi tahansa, kun hän 
vain on pajunkuoren kanssa kosketuksessa. Pajunkuorenpalan, 
joka puuta myöten tuoreesta pajusta irrotetaan, tulee parhaan 
vaikutuksen aikaansaamiseksi olla sormien ja jousen välissä, 
kuoren sisäpuoli jousta vastaan ja siis ulkopuoli sormia vastaan. 
Kuorenpalan ei tarvitse olla sen isompi, kuin että se eristää sor- 
mien ja jousen kosketuskohdan. 


Sopiipa edellä mainittuun tarkoitukseen käyttää pajun- 
kuoresta ja vedestä valmistettua liuos-takin. Tällöin on jousen- 
pää, tai vain jousta koskettavat sormet kostutettava mainitulla 
liuoksella.! 


1 Ehkä tämä pajunkuoren vaikutus johtuukin eräästä siinä olevasta »sali- 
kiini» nimisestä aineesta. 

Ilmaisukyvyn voimakkuudella on eri henkilöihin nähden 
myöskin iso ero. Yleensä näyttää niillä henkilöillä olevan voi- 
makkaampi ilmaisukyky, joille ainoastaan pajunoksa (tai pa- 
junkuorella päällystetty muu jousi) soveltuu. Sellaisilla henki- 
löillä siis jousi taipuu voimakkaammin. 


Ilmaisukykyiseltä henkilöitä voi ilmaisukyky joskus hävitä 
(varsinkin sellaiselta, jolla se on heikko), esim. jonkin sairauden 
vaikutuksesta; kyky palautuu kuitenkin hiljalleen takaisin, sitä 
mukaa, kuin hän paranee. 


Ilmaisukyky voi myöskin siirtyä kosketuksen kautta sel- 
laiseen henkilöön, jolla ei sitä muuten ole. Jos ilmaisukykyinen 
henkilö pitää esim. kädellään kiinni sellaisen henkilön kädes- 
tä, jolla ei tätä kykyä ole, niin tulee viimeksi mainittu henkilö 
myöskin siksi ajaksi ilmaisukykyi- 
seksi. Ilmaisukyvyn voimakkuus 
heikkenee kuitenkin tällöin mel- 
koisesti. 


Noin 2 cm leveä ja 80 cm pit- 


kä ja sopivan ohut helposti jous- 


Ohje- Jousi 


tava puunkaistale (»päre») on erit- keppi 


täin sopiva ilmaisija. Toisten hen- 
kilöiden sopii käyttää sitä pajun- 
kuorella varustettuna ja toisten il- 
man kuorta, riippuen henkilön il- 
maisukyvyn laadusta. (Rautaista ja 
teräksistä jousta on epävarmempi 
käyttää sen vuoksi, että heikkokin 


Vasen käsi Oikea käsi 


magneettisuus niissä saa jousen 
omassa säteilykentässä häiriöitä 
aikaan, kuten tuonnempana näh- 
dään). Jousta pitävän henkilön on 
hyvä toisessa kädessään pitää jo- 
takin joustamatonta ja samanmit- 


Kuva 3. 


Jousen ja ohjekepin oikea asen- 
to, yläpuolelta katsottuna. (Jos 
keppi ja jousi ovat yhdensuun- 
taisesti lähellä toisiaan, niin ei 
jousi erkane ohjekepin rinnalta 
säteilykentässäkään ollessaan.) 

taista keppiä kuin jousikin on; silloin voi helpommin havai- 
ta jousen pienimmänkin taipumisen, kun sen kärki poikkeaa 
kepin kärjen rinnalta. Jousi ja keppi eivät kuitenkaan saa olla 
yhdensuuntaisesti lähellä toisiaan, sillä silloin jousi ei poikkea 
kepin rinnalta; kepin ja jousen tulee olla noin 25-30 cm päässä 
toisistaan, siinä missä kiinni pidetään, jota vastoin kärjet saavat 
olla aivan lähellä toisiaan (kuva 3). Muuten on jouselle ja kepil- 
le vaakasuora-asento sopivin. Sormien tulee melko jäntevästi 
(ei kuitenkaan liian tiukasti) pitää jousesta kiinni. Kynnet ei- 
vät saa koskettaa jouseen. Ilmaisijaa koskettavien sormien tulee 
myöskin olla puhtaat, koska useat vieraat aineet niissä (esim. 
joditinktuura) häiritsevät vaikutusta. 


Pajunoksaa käytettäessä on pidettävä kiinni oksan latvan- 
puoleisesta päästä, sellaisesta kohdasta, että oksa juuri ja juuri 
pysyy vaakasuorassa asennossa, jolloin se heikostakin vaikutuk- 
sesta helposti taipuu. Kyynärpäät on vakavuuden vuoksi paras 
pitää kyljissä kiinni. 

Huomautettakoon tässä myöskin ettei jousi taivu aivan 
heti jouduttuaan säteilykenttään, vaan vaikutus näyttää vaati- 
van määrätyn ajan. Tästä syystä ei jousta pidä vallan nopeasti 
kuljettaa säteilykentän yli, jotta se kapeammankin kentän koh- 
dalla ehtisi taipua. 


Ilmaisijan käyttöön vaikuttaa haitallisesti sekin, jos sitä 
käyttävä henkilö on kosketuksessa säteilyltään negatiivisen 
aineen kanssa. (Ihminen on itse säteilyltään yleensä heikosti 
positiivinen). Jos säteilyltään positiivinen henkilö on läheises- 
sä kosketuksessa säteilyltään negatiivisen aineen kanssa, niin 
muuttuu hän itse ja hänen kädessään oleva jousikin negatii- 
viseksi, ja jousi taipuukin silloin päinvastaiseen suuntaan kuin 
sen pitäisi. 

Henkilön kädessä oleva jousi (sekä heiluri) muuttuu aina 
säteilylaadultaan samanlaiseksi kuin henkilö itsekin on. Tämä 
on siis aina otettava huomioon ilmaisijaa käytettäessä. 

Jos henkilö, ja siis myös hänen kädessään oleva jousi, on sä- 
teilylaadultaan samanlainen kuin säteilijäkin (samanniminen), 
niin taipuu jousi säteilijää kohden; mutta jos jousi on säteilyn- 
sä puolesta erilainen kuin säteilijä (eriniminen), niin taipuu se 
pois päin säteilijästä. (Tässä on siis asian laita päinvastoin kuin 
sähköisissä kappaleissa, jotka samannimisinä hylkivät ja erini- 
misinä vetävät puoleensa toisiaan). 

Jos henkilö on vähemmän läheisessä kosketuksessa nega- 
tiivisen aineen kanssa, niin voi hänen säteilylaatunsa muuttua 
neutraaliseksi, ja silloin ei hänen kädessään oleva jousikaan vai- 
kuta mitään. Jos henkilö on vieläkin heikommassa kosketuk- 
sessa negatiivisen aineen kanssa, niin ei henkilön säteilylaatu 
enää muutukaan, vaan negatiivinen aine muuttuu positiivisek- 
si, jollainen henkilökin on (tietysti rajoitetun matkan päähän 
kosketuskohdasta, jos koskettava esine on pitempi). 


Selvemmän käsityksen tästä saamme ehkä seuraavasta 
kokeesta. Jos säteilyltään positiivinen henkilö asettaa käten- 
sä negatiivisen säteilijän (esim. sinkkilevyn) kenttään, lähelle 
sitä, niin säteilijän säteilyvoima heikkenee jo siitäkin. Jos hän 
koskettaa säteilijää, niin se muuttuu positiiviseksi, niin kuin 
henkilökin on. Jos hänen kosketuksensa käy tiukemmaksi, al- 
kavat sekä säteilijä että henkilö muuttua neutraalisiksi, tul- 
len vihdoin kosketuksen ollessa hyvin tiukka, kumpikin ne- 
gatiiviseksi, jollainen säteilijä alkujaankin oli. (Näitä säteily- 
muutoksia voidaan tarkastaa siten, että voimakkaasti ilmai- 
sukykyinen henkilö pitää jousta mainitun säteilijän kentän 
kohdalla. Tällöin jousi liikahtaa säteilyn muutosta vastaavaan 
suuntaan, heti kun pieninkin muutos tapahtuu säteilijän sä- 
teilyssä). 

Jos taas säteilyltään negatiivinen henkilö on kosketukses- 
sa positiivisen aineen kanssa, tekee aine vastaavan vaikutuksen. 
Positiivinen aine nimittäin pyrkii muuttamaan henkilön sätei- 
lylaadun myöskin positiiviseksi, mikä tapahtuu sitä voimak- 

kaammin, mitä tiukemmassa kosketuksessa aine on henkilön 
kanssa ja mitä voimakkaampaa se on säteilyltään. 


Jos siis henkilö on samanaikaisesti sekä positiivisen että 
negatiivisen aineen kosketus-vaikutuksen alaisena, niin on hä- 
nen säteilylaatunsa näiden vaikutusten keskinäisistä voimak- 
kuus-suhteista riippuvainen. 


Edellisestä ymmärrämme, mikä merkitys on henkilön pu- 
vun laadulla, varsinkin jaloissa, sillä erikoisesti jalkojen alla pu- 
ristus on varsin tiukka henkilön seisoessa. Jos siis henkilön ja- 
loissa on esim. villasukat tai kummikalossit, häiritsee se hänen 
säteilylaatuansa, koska villa ja kummi ovat säteilyltään nega- 
tiivisia. Pumpuli- tai pellavakankainen puku on sopivin, sekä 
jalkoihin pumpulisukat ja nahkajalkineet. Puvun laadulla on 
varsinkin silloin tärkeä merkitys, kun on kysymyksessä ilmai- 


sukyvyltään heikko henkilö. 


Mainittakoon kuitenkin väärinkäsitysten välttämiseksi, et- 
tei henkilön silti tarvitse olla ilmaisukykyinen, vaikka hän oli- 
si säteilykyvyltään hyvinkin voimakas, sillä jokaisen henkilön 
(ilmaisukyvyttömänkin) säteilylaatu on edellä mainittujen vai- 
kutusten alainen, jota vastoin ilmaisukyky on vain määrätyil- 
lä henkilöillä, niin kuin jo ennen on mainittu. Edellisestä käy 
vain selville, että ilmaisukykyisenkin henkilön tulee olla myös 
säteilykykyinen (joko + tai — ), ennen kuin ilmaisija hänen kä- 
dessään toimii. 


4. HEILURISTA JA SEN KÄYTTÄMISESTÄ. 


Heilurin käyttäjän on sopiva pitää heilurin lanka esim. oikean 
käden peukalon ja etusormen välissä, tai etusormeen kiinnitet- 
tynä (kynnet eivät saa koskettaa lankaan). Sitten hän asettaa 
heilurin heiluvaan liikkeeseen sen säteilijän kentän kohdalla, 

Jota hän aikoo tutkia. Kun heiluri on liikkeessä (itsestään ei 
heiluri rupea liikkumaan, jos käsi on tarpeeksi vakava), on kät- 
tä pidettävä aivan paikallaan, jotta heilurin liike saa vapaasti 
muodostua kentän vaikutuksen mukaiseksi. 


Heiluri on kuitenkin sellaisen henkilön kädessä, jolla se 
heikosti vaikuttaa, hyvin epävarma, sillä hänen mielikuvituk- 
sensa ohjaamat pienetkin käden liikkeet häiritsevät heilurin 
liikkeitä. Sen liike muodostuu silloin tavallisesti sellaiseksi, 
kuin hänen mielikuvituksensa sen kulloinkin määrää. 


Sellainen heiluri, kuin edellä on mainittu, soveltuu yleen- 
sä henkilölle, jolla on sellainen ilmaisukyvyn laatu, että hänel- 
le myöskin soveltuu jousi ilman pajunkuorta. Sellaisen henkilön 
taas, Jolle ainoastaan pajunoksa soveltuu, on sopiva kiinnittää 
heilurin lanka esim. pajunoksan palaan, ja hänen itsensä tulee pi- 
tää vain sanotusta pajunoksan palasta sormin kiinni; pajunkuo- 
ren palan voi myöskin asettaa heilurinlangan ja sormen väliin. 


Heilurin liike on tavallisesti joko suoraviivaista, tai ympy- 
ränmuotoista, riippuen heilurin omasta, sekä sen säteilykentän 
säteilylaadusta, missä heiluri on, ja myöskin siitä, onko heiluri 
säteilijän ala vai yläpuolella. Suoraviivaiseksi muodostuu heilu- 
rin liike (heilurin ollessa säteilyltään positiivinen) positiivisen 
säteilijän ylä- ja negatiivisen säteilijän alakentässä. Ympyrän 
muotoiseksi se muodostuu positiivisen säteilijän ala- ja nega- 
tiivisen säteilijän yläkentässä. ( Jos heiluri on säteilyltään nega- 
tiivinen, niin sen liikkeet ovat tietysti päinvastaiset). Kentän si- 
vussa on heilumisliike suoraviivainen ja sivun suunnan mukai- 
nen, riippumatta kentän säteilylaadusta. (Heiluri, samoin kuin 
jousikin, alkaa jo silloin vaikuttaa, kun sen oma sivukenttä ru- 
peaa koskettamaan säteilijän kenttää. Sivukenttä, niin kuin jo 
mainittiin, ulottuu noin 10 cm itse säteilijän pinnasta sivuille 
päin. Vaikutus on kuitenkin silloin voimakkaampi, kun itse hei- 
luri tai jousi on säteilykentässä). Kahden lähellä toisiaan olevan 

samannimisen kentän välissä (jos ne nimittäin ovat siksi lähellä 
toisiaan, että ainakin heilurin sivukenttä koskettaa kumpaakin 
kenttää) muodostuu heilumissuunta suoraviivaisesti poikittai- 
seksi niiden välissä. Positiivisen ja negatiivisen kentän välissä 
on heilumissuunta kohti kumpaakin kenttää. 


Nämä seikat selviävät helposti seuraavasta. Magneettinen 
neula (jossa toinen pää on pohjois- ja toinen etelänapa) asete- 
taan langan päähän heilumaan toisen magneetin joko pohjois- 
tai etelänavan kohdalle, sen yläpuolelle, lähelle sitä; silloin hei- 
lumisliike muodostuu joko pyörö- tai suoraviivaiseksi, aina sen 
mukaan, miten navat hylkivät tai vetävät toisiaan. Edellisessä 
tapauksessa heilumisliike muodostuu pyöreäksi, jälkimmäises- 
sä suoraviivaiseksi. Samoin voidaan magneettien avulla muut- 
kin heilurin liikkeitä koskevat seikat sopivasti kokeilla. Niiden 
tarkempi selostus veisi tässä kuitenkin liian pitkälle. 


Heilurin suoraviivainen heilumissuunta asettuu kentän 
keskikohdalla yleensä aina pohjois-eteläiseksi. (Eräissä ta- 
pauksissa kuitenkin itä-läntiseksi). Tämä johtunee keskus- 
kentän siihen suuntaan levenemisestä. Aivan lähellä säteilijää 
(noin 1 cmiiin asti) on heilumissuunta kuitenkin säteilijän pi- 
tuussuunnan mukainen? 


Jousi on kuitenkin yleensä paljon varmempi kuin heiluri; var- 
sinkin jos on päästävä selville säteilyvoimakkuudesta, eikä vain 
-laadusta. Jos esim. etsitään, millä kohdalla jokin metalli- tai 
muu säteilyltään positiivinen esine on joen pohjassa, niin tekee 
jousi esineen kohdalla vielä eri liikkeen, vaikka vesikin siihen jo 
ennestään vaikuttaa. Heilurilla sitä vastoin on vaikea määrätä 
oikeata kohtaa, se kun molemmissa tapauksissa (ollessaan po- 
sitiivinen) jatkaa vain suoraviivaista liikettään. Heiluri ilmai- 
see siis paremmin vain säteilylaatuerot. Jousi on myöskin pal- 

jon pikaisempi vaikutukseltaan kuin heiluri, eikä se myöskään 
häiriinny liikkeestä, kuten heiluva heiluri. Säteilijäkin vaikut- 
taa yleensä heikommin heiluriin kuin jouseen, sen tähden että 
heilurissa oleva lanka välittää paljon huonommin ilmaisuvai- 
kutusta, kuin sormien välitön kosketus jouseen. Jousi on siis 
kaikissa suhteissa heiluria varmempi. 


* * 


Sopinee tässä sivumennen mainita, että vesisuonten tai mui- 
den maanalaisten esineiden etsiminen jousen avulla käy erit- 
täin hyvin päinsä myöskin silloin, kun maassa on vähän lunta. 
Henkilön jalkojen alla puristuksessa oleva, säteilyltään voima- 
kas lumikin pitää silloin osaltaan huolta siitä, että hän on sätei- 
lyltään positiivinen. Henkilö voi käyttää käsineitä niiden häi- 
ritsemättä sanottavasti vaikutusta. Joen pohjassa olevia esineitä 
voi myöskin silloin hyvin etsiä, kun joki on jäässä. (On ihmeel- 
listä, että esim. joen alitse menevän vesisuonen paikan voi joen 
kohdalla määrätä yhtä hyvin kuin muuallakin.) Tällaiseen toi- 
meen on tietysti valittava tuuleton sää. 


5. ILMAISIJAN VAIKUTUSHERKKYYS. 


Säteilijän vaikutusvoima ilmaisijaan heikkenee hyvin hitaasti, 
etäisyyden kasvaessa niiden välillä. Tämä johtunee siitäkin, ettei 
säteilykentän poikkileikkaus säteilijästä edemmäksikään ulot- 
tuessaan kovinkaan paljoa laajene. Säteilijän suuruudella (aine- 
paljoudella) on vain vähemmän merkitystä. Jousi on nimittäin 
hyvin herkkä taipumaan jo pienimmänkin säteilijän vaikutuk- 
sesta, ja vieläpä hyvin etäältäkin. Jousi ei siis taivu suhteellises- 
ti voimakkaammin isomman säteilijän, kuin pienemmänkään 

säteilijän vaikutuksesta, joskin tälläkin seikalla on huomattava 
merkityksensä. Mainittakoon esimerkin vuoksi, että (jos ilmai- 
sukyky ja jousi ovat kyllin herkät) esim. tavallisen kärpäsen sii- 
pi, tai se määrä painomustetta, joka on yhdessä ainoassa petiit- 
tikirjaimessa, saa, vielä 5:nkin metrin päässä jousesta ollessaan, 
aikaan selvän liikkeen jousessa. Tästä syystä onkin säteilijän 
suuruutta (esim. maanalaisen vesisuonen) jousen taipumisvoi- 
makkuuden perusteella vaikeampi arvioida. 


Säteilijän vaikutusvoiman suuruus jouseen näyttää vie- 
lä jonkin verran lisääntyvän, jos jousi on liikkeessä. Heilurin 
heiluminen vaikuttaa siis myöskin edullisesti tähän seikkaan. 
(Heilumattomaan heiluriin säteilijä tuskin vaikuttaneekaan?) 


6. SÄTEILIJÄN »REAKTSIOOND»- 
VAIKUTUKSESTA. 


Kummallinen ja harvinainen ilmiö on myöskin se, ettei jousi 
taipuessaan saa itse säteilijässä aikaan mitään ns. »reaktsioo- 
ni»-vaikutusta, so. ettei jousi vaikuta mitään vastaliikettä sätei- 
lijässä itsessään. Herkimmässäkään tasapainossa itse säteilijä ei 
liiku ollenkaan, vaikka sen kohdalla oleva jousi taipuisi enem- 
mänkin; eikä keveinkään säteilijä nouse jousta kohden, jousen 
taipuessa sitä kohden. 


Mutta jos säteilijä on asianmukaisesti ilmaisukykyisen 
henkilön kanssa kosketuksessa (esim. saman henkilön toisessa 
kädessä), niin se kyllä liikkuu. Jos saman henkilön kummassa- 
kin kädessä on jousi, niin ne taipuvat siis molemmat ollessaan 
kumpikin toinen toisensa säteilykentässä. (Tässä tapauksessa 
ovat siis molemmat jouset sekä säteilijöitä, että ilmaisijoita.) 


Näyttää siis toistaiseksi siltä, että esineen tulee olla koske- 
tuksessa ilmaisukykyiseen henkilöön, ennen kuin siinä syntyy 

mitään liikettä sen säteilykentässäkään ollessa. On kuitenkin 
luultavaa, että kun ilmaisuvaikutuksen syyt tulevat tarkemmin 
tunnetuiksi, niin voidaan ehkä keksiä laite, jolla on itsellään il- 
maisukyky, ilman ilmaisukykyisen henkilön kosketustakin. 


7. AINEIDEN SÄTEILYLAADUN MUUTTUMINEN. 


Samoin kuin aineen säteilylaatu häiriintyy, jos säteilyltään eri- 
lainen henkilö koskettaa sitä, vaikuttaa säteilyltään erilaisten 
aineiden tiivis keskinäinenkin kosketus jonkin verran häiritse- 
västi niiden säteilyyn, kosketuskohdan läheisyydessä. Varsin- 
kin pienempiin säteilijöihin tämä vaikuttaa haitallisesti. Vai- 
kutus ei ole kuitenkaan läheskään niin voimakas, kuin henki- 
lön kosketuksesta johtuva vaikutus. (Henkilön ei tarvitse edes 
välittömästi koskettaa säteilijää; pelkkä käden lähentäminen 
sitä liki kentän kohdalla vaikuttaa jo häiritsevästi sen säteilyyn. 
Tästä johtuu myöskin, että jos säteilijä ja henkilö ovat säteilyl- 
tään erinimiset, niin vaikuttaa henkilön kädessä oleva ilmai- 
sija myöskin heikontavasti säteilijän säteilyvoimakkuuteen, 
varsinkin jos ilmaisija on lähellä säteilijää). Aineiden tiukka 
keskinäinen kosketus vaikuttaa mm. sen, että esim. puuhun 
kiinni lyödyllä rautanaulalla on paljon heikompi säteilyvoi- 
ma, kuin puun päällä olevalla irtonaisella naulalla. Jos kiinni 
lyöty naula on pieni, niin häviää sen säteilykyky melkein ko- 
konaan. Neutraalinen puu pyrkii tällöin tekemään naulankin 
neutraaliseksi. 


Paitsi näitä kosketuksesta johtuvia häiriöitä, aineiden sä- 
teilylaatu voi häiriintyä vielä monesta muustakin syystä. Sä- 
teilijän lämpötilan muutos esim. saa aikaan aineiden sätei- 
lylaadun muutoksia. Esim. rauta ja vesi muuttuvat noin +70 
*C lämmössä +:sta +:ksi. Sinkki muuttuu =+:sta +:ksi noin +60* 

lämmössä. Hiili on kylmänä + ja hehkuvana — jne. (Sama 
kappalekin voi siis eri kohdiltaan olla säteilylaatunsa puoles- 
ta erilainen. Esim. toisesta päästään kuumennettu rautatanko 
on kuumasta päästä — ja kylmästä päästä + sekä eräästä koh- 
dasta vielä neutraalinenkin). 


Aineiden sähköisyys vaikuttaa myöskin niiden säteilylaa- 
tuun. Lasi, sinettilakka ja villa esim. muuttuvat sähköisiksi han- 
gattuina —:sta +:ksi. Kolofonium muuttuu +:sta —:ksi. Kupari 
muuttuu vahvasti positiivisella sähköllä varattuna +:sta —+:ksi jne. 


Jos esim. rautalanka pingotetaan hyvin kireälle, niin 
muuttuu sen säteilylaatu siitäkin. Aineiden säteilylaatu voi 
siis hyvinkin monista eri syistä muuttua. Mainitsemme seu- 
raavassa vielä erään vaikuttimen, joka on ehkä kaikkein mie- 
lenkiintoisin. 


8. SÄHKÖVIRRAN JA MAGNETISMIN VAIKUTUS 
AINEIDEN SATEILYLAATUUN. 


Jos säteilyltään negatiivisen sähköjohdon (esim. sinkkilan- 
gan) lävitse johdetaan esim. galvaaninen sähkövirta, niin joh- 
to muuttuu säteilyltään positiiviseksi (tietysti vain siksi ajaksi, 
jolloin virta kulkee johdossa). Mutta jos säteilyltään positiivi- 
sen sähköjohdon (esim. kuparilangan) lävitse johdetaan säh- 
kövirta, niin johdon alakenttä muuttuu negatiiviseksi, yläken- 
tän pysyessä positiivisena, ja koko kenttä kääntyy 90' siten, että 
se puoli kenttää, joka oli pohjoista kohden, tulee olemaan itää 
kohden. Tällaisen säteilijän yläkentässä siis esim. positiivinen 
jousi taipuu säteilijää kohden, jota vastoin se alakentässä taipuu 
poispäin säteilijästä. Sanomme tällaista kenttää sekakentäksi. 
(= +). Säteilyltään neutraalisessa johdossa ei sähkövirta saane 
aikaan mitään muutosta. 

Edellä mainitut muutokset negatiivisissa ja positiivisissa 
johdoissa aiheuttaa jo hyvinkin heikko sähkövirta, jos johto on 
hyvin ohutta. Otaksuttavaa on, että ainakin 0,01 milliamperin 
virta riittää jo siihen, ehkäpä vielä heikompikin. 

Sähköpatterin asemesta voi esim. henkilö itse koskettaa 
johdon kumpaankin päähän, jolloin johdossa jo voi syntyä sik- 
si »vahva» sähkövirta, että se kykenee saamaan aikaan mainitut 
säteilymuutokset.? 


On huomattava, että koskettavan henkilön tulee olla sätei- 
lyltään samanniminen kuin johtokin, jottei johdossa tapahtui- 
si erinimisen henkilön kosketuksesta johtuvaa säteilymuutosta; 
tai voidaan myöskin käyttää niin pitkää johtoa, ettei häiritsevä 
kosketusvaikutus enää ulotu sille kohdalle johtoa, jota tutki- 
taan. Näitä kokeita tehtäessä on myöskin tarkkaan katsotta- 


kenttiä, jotka vaikuttaisivat häiritsevästi kokeilujen tuloksiin. 


Jos sähköjohto ulottuu ulkopuolelle virtapiirin, niin siirty- 
vät muutokset vielä siihenkin osaan johtoa. Selvemmän käsi- 
tyksen saamiseksi tästä seikasta tehtäköön seuraava koe. Ote- 
taan esim. metrin pituinen kuparilangan pala, ja yhdistetään 
sähköpatterin toinen napa edellä mainitun kuparilangan pää- 
hän, ja toinen napa esim. 10 cm päähän siitä, joten virta kulkee 
vain 10 cm matkan kuparilangassa. Tällöin muuttuu koko ku- 
parilanka säteilyltään, eikä vain se osa, jossa sähkövirta kulkee 
(katso kuva 4). Kuparilangan säteilykenttä muuttuu tässä ta- 
pauksessa sekakentäksi. Ylläesitetyt säteilymuutokset näyttävät 
siirtyvän ulkopuolella virtapiiriä olevaan sähköjohtoon sitä pi- 
temmälle, mitä voimakkaampi sähkövirta virtapiirissä on, sekä 
mitä parempi sähkönjohtokyky ulkopuolella virtapiiriä olevalla 
johdolla on ja mitä ohuempaa se on. 





2 Täten syntynyt heikko sähkövirta aiheutuu pääasiallisesti henkilön ja 
sähköjohdon kosketuskohdassa olevasta »sähkömotorisesta voimasta». 

Jos henkilö kos- A B C 
kettaa esim. vasem- 
malla kädellään oi- 
keaan käteensä, tai 


vain peukalonsa 
Kuva 4. 


Johto A— C muuttuu kokonaan säteilyltään, 
eikä vain osa A — B, jossa sähkövirta kulkee. 


päällä saman käden 
jonkun toisen sor- 
men päähän, jol- 
loin sähkövirralle muodostuu »umpinainen johto», niin voi tästä 
johtuva heikkokin sähkövirta jo aikaansaada vastaavan säteily- 
muutoksen hänen koko ruumiissaan, ellei hän ole säteilyltään 
niin voimakas, että se estää täydellistä muutosta tapahtumasta. 
Joka tapauksessa häiritsee se, ainakin jonkin verran, hänen sätei- 
lyään. Samoin voi myöskin käydä, jos jollakin sähköä johtavalla 
aineella yhdistetään kaksi eri kohtaa ruumiin pinnasta toisiinsa. 
Säteilymuutos näyttää tapahtuvan yleensä sitä paremmin, mitä 
edempänä mainitut kosketuskohdat ruumiin pinnassa toisistaan 
ovat, so. mitä pitempi matka sähkövirran on ruumiissa kuljetta- 
va. Nämä muutokset tapahtuvat kuitenkin varmimmin, jos esim. 
sähköpatteri yhdistetään edellä mainittuun johtoon, joten hen- 
kilön ruumiin kautta tulee kulkemaan voimakkaampi sähkövir- 
ta. (Säteilyltään negatiivinen henkilö muuttuu silloin positiivi- 
seksi ja säteilyltään positiivinen henkilö sekakenttäiseksi). Neut- 
raalisessa henkilössä ei sähkövirta saane aikaan mitään muu- 
tosta. Kädessä oleva ilmaisija muuttuu säteilyltään yleensä aina 
samanlaiseksi kuin henkilökin, niin kuin jo ennen on mainittu 
(siis sekakenttäiseksikin). Edellä mainitut seikat on siis otetta- 
va tarkkaan huomioon ilmaisijaa käytettäessä (ilmaisijan liikkeet 
kussakin eri tapauksessa selittää ehkä parhaiten kuva 5). 


Magneettivoimalla näyttää olevan samantapainen vaiku- 
tus kuin sähkövirrallakin. Pysyväisellä teräsmagneetilla esim. 
on myöskin sekakenttä, siis samanlainen kuin sellaisella posi- 
tiivisella sähköjohdollakin, jonka lävitse sähkövirta kulkee. Jos 

a. Positiivinen ilmaisija + 


| —0—>O0 
I+ 
| —0+— | 


b. Negatiivinen ilmaisija + 


| 4—0—->0 | 0—>0+t— | 
| 

O0—>0+— | 
I+ 


c. Sekakenttäinen ilmaisija 


+ 
0—>0—>0 
| 
1 <—0+t— | 
I+ 
| <—-0—>0| 0—>0——>0 


Kuva 5. 


Kuviot osoittavat, mihin suuntaan jousi kussakin eri tapauksessa taipuu. 
Nuolien välissä olevat pisteet merkitsevät säteilijöitä, joiden vieressä on 
niiden laatumerkki. Nuolet osoittavat jousen taipumissuuntaa ylä- ja 
alakentässä. Nuolien päissä olevat ympyrät ja viivat ilmaisevat vastaa- 
via heilurin liikemuotoja. 


magneetti on helposti sähköä johtavassa kosketuksessa sätei- 
lyltään positiivista ja sähköä johtavan aineen yhteydessä, niin 
muuttuu aine säteilyltään samanlaiseksi kuin itse magneetti- 
kin, siis sekakenttäiseksi. (Säteilymuutos ulottuu tietysti vain 
rajoitetun matkan päähän kosketuskohdasta, riippuen mag- 
neetin voimakkuudesta ja aineen sähkönjohtokyvystä y. m.) Jos 
magneetti koskettaa säteilyltään negatiivista ja sähköä johta- 
vaa ainetta, niin muuttuu aine positiiviseksi, magneetin itsen- 
sä muuttuessa myöskin positiiviseksi. Neutraalisessa aineessa ei 
magneettikosketus vaikuttane mitään säteilymuutosta. Sähköä 
johtamattomassa aineessa ei magneettikosketus myöskään saa 
aikaan mitään säteilymuutosta. 

Henkilössä aiheuttaa magneettikosketus myöskin edellä 
mainitut säteilymuutokset, riippuen henkilön säteilyvoimak- 
kuuden ja magneetin voimakkuuden keskinäisestä suhteesta. 


Tulkoon tässä myöskin mainituksi, että raudan ja teräksen 
säteilykenttä muuttuu jo hyvin heikonkin magneettisuuden 
vaikutuksesta. Pehmeärautaiseen ja läpimitaltaan pieneen rau- 
talangan palaan, ellei se ole aivan poikittain koinpassin osoit- 
tamaan suuntaan nähden, vaikuttaa maan magnetismi jo niin, 
että sen kentässä tapahtuu vastaava muutos. 


9. SÄTEILIJÄN ETÄISYYDEN MÄÄRÄÄMINEN. 


Jos säteilykentän muoto otaksutaan sellaiseksi, kuin jo ennen 
on mainittu, niin voidaan ainakin suunnilleen määritellä esim. 
jonkin maanalaisen esineen tai vesisuonen etäisyys maanpin- 
nasta. Merkittäköön itä-läntiseen suuntaan kulkevan vesisuo- 
nen kentän leveyttä maanpinnan kohdalta pohjois-eteläiseen 
suuntaan mitattuna = k; itse vesisuonen leveys = s; ja kohtisuo- 
ra etäisyys maanpinnasta vesisuoneen = e; silloin saadaan kaava 
e=6+(k-s).*Jos tahdotaan tietää pohjois-eteläiseen suuntaan 
kulkevan vesisuonen syvyys, niin soveltuu käytettäväksi sama 
kaava, vain sikäli muutettuna, että k = verho- ja keskuskentän 
leveys maanpinnasta itä-läntiseen suuntaan mitattuna. Jos ei 
vesisuonen tai muun jatkuvan pitkän säteilijän suunta ole aivan 
pohjois-eteläinen tai itä-läntinen, niin on kentän leveys mitat- 
tava suunnassa, joka on poikittainen kentän pituus-suuntaan 
nähden. 


Kun on kuitenkin vaikea tietää itse vesisuonen leveyttä, 
(joka monessa tapauksessa lienee kuitenkin verrattain kapea), 


3 Luku 6 = likimääräinen kentän laajennuskulman tangentin inverssiarvo. 

niin ei edellä mainittua kaavaa voida sellaisenaan käyttää. Jos 
kaavasta jätetään vesisuonen leveys = s pois, joten sen muoto 
tulee olemaan: € = 6 « k, niin saadaan tietää vesisuonen suurin 
mahdollinen etäisyys maanpinnasta (silloin kun vesisuoni on 
hyvin kapea). Mutta jos vesisuonen leveys on esim. % kentän 
leveydestä, niin on sen etäisyys maanpinnasta myöskin vain % 
siitä, mitä edellä oleva kaava edellyttäisi, jne. (katso kuva 6). 


Jos vesisuonen kentän leveys on maanpinnan kohdalta 
esim. 2 m, niin voi suoni olla enintään 12 metrin syvyydessä; 
mutta jos itse vesisuonen leveys on esim. 1 metri, niin on sen 
syvyys vain 6 metriä maanpinnasta jne. 

Edellä mainitut kaavat soveltuvat tietysti minkä maan- tai 


vedenalaisen (sekä myöskin pinnalla olevan) säteilijän etäisyy- 
den määräämiseksi tahansa. 









Jos maanalainen sätei- Masnpirita 
lijä on itä-läntisessä suun- A, 










nassa niin laaja, ettei sen 
varsinainen — keskuskenttä 





ole vielä maanpinnan koh- 


N 










L 
dalla muuttunut kapene- — Fisyvyy: ZX 
miskulman perusteella le- olevia Ea S———> N 


SN N x : säteilijöitä 
vymäiseksi, niin voidaan 


säteilijän etäisyys maan- 







pinnasta määrätä verho- ja 





keskuskentän reunojen vä- 


N 


lisen etäisyyden perusteella, 





huolimatta siitä, tiedetään- Kunnt 


kö säteilijän leveys vai ei. tan vau iR de K 
Kuva osoittaa miten eri säteilijät (esim. 


Edellä mainittu mittaluku 


N . vesisuonet), vaikka niiden kenttä onkin 
(= verhokentän puoliskon 


maanpinnan kohdalta yhtä leveä, voi- 
leveys maanpinnan koh- = varollaeri syvyydessä, riippuen säteili- 
dalta itä-läntiseen suuntaan = jän omasta leveydestä. 


SÄTEIDEN VAIKUTUS KASVULLISUUTEEN 23 


mitattuna) kerrotaan vain vakinaisella luvulla, jonka likiarvo on 
= 4%. Jotta säteilykentän reuna voitaisiin mahdollisimman tark- 
kaan määrätä, tulee henkilön kädessä olevan jousen pituussuun- 
nan olla kentän reunan suuntainen, niin että jousi koko pituu- 
deltaan yht'aikaa siirtyy kentän kohdalle. Vaikutus tulee tällöin 
voimakkaammaksi. On myöskin katsottava, että kentän todelli- 
nen reuna tulee huomioonotetuksi, koska esim. itä-läntiseenkin 
suuntaan kulkevan vesisuonen kentän keskikohdalla on myös- 
kin kapea, säteilyltään voimakkaampi kohta, samoin kuin kentän 
reunoissakin, mikä vaikeuttaa todellisen reunan löytämistä. 


Edellä mainittujen kaavojen soveltuminen edellyttää kui- 
tenkin, että säteilykentän muodon tulee olla sellainen kuin jo 
alussa on mainittu, mutta kun sekin eri aikoina on vaihtelujen 
alainen, niin eivät nämä kaavat luonnollisesti aivan sellaisinaan 
aina sovellu. Toisinaan saattaa esim. verhokenttä puuttua ko- 
konaan. Samoin säteilykentän kaltevuuskulmatkin ovat muut- 
tuvaisia jne. Seuraavissa luvuissa mainitaan vielä vähän säteilyn 
muista vaikutuksista. 


10. SÄTEILYN VAIKUTUS KASVULLISUUTEEN 


Edellä käsiteltyjen säteiden (joita ehkä sopisi sanoa polarisä- 
teiksi, koska ne »polarisesti» jakaantuvat säteilijästä vastakkai- 
siin suuntiin, ylös- ja alaspäin) ainoa vaikutus ei suinkaan lie- 
ne se, että ne saavat aikaan ilmaisukykyisen henkilön kädessä 
olevassa ilmaisijassa liikettä, vaan niiden vaikutus saattaa olla 
hyvinkin monenlainen. Seuraavassa mainitsemme eräästä sel- 
laisesta vaikutuksesta. 

Muutamia vuosia Sitten istutettiin erääseen paikkaan noin 
50 metrin pituudelta kuusentaimia (kuusiaitaa varten). Mutta 
kun taimet olivat huonoja, niin ne kuolivat kaikki, paitsi eräällä 

kohdalla, jossa noin 3:n metrin pituudelta kaikki taimet vir- 
kosivat. Tätä kohtaa jälkeenpäin tarkastettaessa kävi selville, 
että sillä kohdalla, juuri tarkalleen, oli noin 13-14 metriä sy- 
vällä olevan vesisuonen säteilykenttä. Tästä voidaan siis pää- 
tellä, että säteet vaikuttavat myöskin kasvullisuuteen; sillä on 
vaikea otaksua, että vesisuonen kosteusvaikutus ulottuisi 13-14 
metrin vahvuisen savikerroksen lävitse, ja sitä paitsi kosteusraja 
ei luultavasti ole aivan sama kuin kenttäraja. Jos niinkin olisi, 
että maa kentän kohdalta olisikin kosteampaa kuin muualta, 
niin johtuisi tämä epäilemättä juuri säteilystä. Nämä seikat (so. 
onko säteiden vaikutus välillinen vai välitön, ja onko muillakin 
säteilijöillä sama vaikutus kuin vesisuonella) voidaan tietysti 
kokeilla helposti tutkia. Todennäköistä on, että näillä säteillä 
on, ainakin jossain tapauksissa, kasvullisuutta edistävä vaikutus. 


11. SÄTEIDEN LÄPÄISYKYKY. 


Mainittakoon vielä, että tuskin lienee sellaista ainetta, joka voi- 
si estää näitä säteitä läpi kulkemasta. Niiden suuri läpäisykyky 
näkyy mm. siitäkin, että esim. vesisuoni vaikuttaa vielä kym- 
menien metrien vahvuisen maakerroksenkin lävitse. Säteet 
kulkevat myöskin ilmattoman paikan lävitse. Tällä näiden sä- 
teiden tavattoman suurella läpäisykyvyllä voi olla hyvin tärkeä 
tieteellinenkin merkitys. 


12. SÄTEILYVAIKUTUKSEN SYISTÄ. 


Mistä sitten johtuvat edellä mainitut vaikutukset? Lienee ver- 
raten yleinen käsitys, että tässä on kysymyksessä jonkinlainen 
sähköilmiö, ja että mitä sähköisempi henkilö on, sitä voimak- 

kaammin hänellä ilmaisija vaikuttaa. Tämän käsityksen joh- 
dosta muutama sana. 


Ilmaisukykyisen henkilön kädessä olevassa jousessa ei her- 
källäkään »elektroskoopilla» koetettaessa osoittaudu olevan 
mitään sähkövarauksen merkkiä, joten jousen taipuminen ei 
siis johdu sähköisestä vetovoimasta, siis siten, että sähkö joh- 
tuisi »sähköisestä henkilöstä» jouseen ja jousi, ollen erinimistä 
kuin vesisuonessa oleva sähkö, taipuisi vesisuonta kohden. Jou- 
sen ja vesisuonen staattisen» sähköjännityseron (potentiaalie- 
ron) pitäisi ollakin kymmeniä tuhansia voltteja, ennen kuin ne 
vaikuttaisivat huomattavasti edes metrinkään päästä toisiinsa. 


Se seikka, että (Amperen lain mukaan) kaksi samansuun- 
taista sähkövirtaa vetää toisiaan puoleensa, jota vastoin kaksi 
vastakkaissuuntaista virtaa työntää pois toisiaan, ei myöskään 
selitä tätä ilmiötä, sillä tässä ei ole mitään sähkövirtoja um- 
pinaisissa johdoissa. Kahdessa sähköjohdossa, jotka ovat esim. 
metrin päässä toisistaan, pitää olla hyvin voimakas sähkövir- 
ta, ennen kuin se vaikuttaa johdoissa tuntuvaa veto- tai hylki- 
misliikettä, eikä se siis voi tulla kysymykseenkään kymmenien 
metrien välimatkalla. Ilmaisija saa sitä paitsi ainelaatunsa puo- 
lesta olla vallan sähköä johtamatontakin. 


Sähköisten esineiden niin kuin sähkövirtainkin veto- ja 
poistyöntövoima vaikuttaa joka suunnalle, jota vastoin jousen 
tulee olla säteilijän ylä- tai ala-puolella (kentän kohdalla). 


Magneettivoiman perusteella ei myöskään voida tätä ilmiötä 
selittää. Tässä on siis muita seikkoja vaikuttamassa, ja tyydyttä- 
viä selityksiä (niin kuin muihinkin luonnonilmiöihin) ilmaantuu 
vasta sitten, kun itse ilmiön perinpohjaisempi tuntemus kehittyy. 

Onko esim. maankamaran »radioaktiivisuudella» tai ilma- 
kehässä olevalla luotiviivan suuntaisella sähköjännityserolla 
mitään yhteyttä tämän säteilyn kanssa, vai onko se joku »itse- 
näisempi» luonnonvoima, ovat kysymyksiä, joihin tulevaisuus 
antanee vastauksen? 

LOPPUSANANEN. 


Tämä ilmiö ansaitsee tulla yleisemmän huomion esineeksi tiede- 
miestenkin piireissä, sillä on vielä selvittämättä, mihin kaikkeen 
tätä luonnonvoimaa voidaan edullisesti käyttää, kunhan opitaan 
sen ominaisuuksia perinpohjaisemmin tuntemaan. Tämän ilmi- 
ön avulla voitaneen myöskin ehkä selittää joitakin sellaisia ilmi- 
öitä, joihin ei muuten ole voitu tyydyttävää selitystä antaa. 


Kun keksitään koje, joka matemaattisen tarkasti osoittaa 
eri säteilyvoimakkuudet, tulee se laajentamaan vielä paljon tä- 
män ilmiön käytäntöön sovelluttamista. 


Olisi myöskin tärkeätä, että tästä kansan keskuudessa niin 
kauan tunnetusta luonnonilmiöstä ruvettaisiin kouluissakin 
antamaan oppilaille joitakin tietoja. Fysiikkatunneilla olisi täs- 
tä annettava tietoja, niin kuin annetaan muistakin fyysillisis- 
tä ilmiöistä, ja hankittava sopivia opetus- ja havaintovälineitä 
siihen tarkoitukseen. Tämä olisi siitäkin syystä tärkeätä, ettei 
herkkäuskoinen kansa silloin saisi tästä ilmiöstä kaikenlaisia 
»mystillisiä» väärinkäsityksiä. Täten se tulisi myöskin irrote- 
tuksi »keskiaikaisen magian» kahleista. 


* * 


Näillä muutamilla hajanaisilla riveillä ei ole suinkaan pyritty 
antamaan tästä niin monimutkaisesta ilmiöstä tyhjentävän pe- 
rusteellisia ja ehdottoman virheettömiä tietoja; mutta jos ne 
jonkinlaisina suuntaviivoina antaisivat edes vähäisenkin sy- 
säyksen tämän ilmiön puhtaasti luonnontieteelliseen tutkimi- 
seen, niin täyttäisivät ne tarkoituksensa. 


* * 


Kansan keskuudessa lienee jo hyvinkin kauan tunnettu ilmiö, 
että maanalainen vesisuoni vetää puoleensa muutamien henki- 
löiden kädessä määrätyssä asennossa olevaa tuoretta pajunok- 
saa, silloin kun tämä on vesisuonen kohdalla, sen yläpuolella. 
Tätä ilmiötä käyttävät ns. »kaivonpaikan katsojat» hyväkseen, 
Monet pitävät sitä jonkinlaisena taikavoimanakin, jo siitäkin 
syystä, ettei pajunoksa kaikilla henkilöillä toimi. 

Jouduin itse näkemään tämän ilmiön ensi kerran kevätke- 
sällä 1921, ja myönnän olleeni siihen asti hyvin epäilevällä 
kannalla tämän ilmiön todenperäisyydestä. 

Mainitusta ilmiöstä ei ainakaan Suomen kielellä liene jul- 
kaistuna mitään selostusta, niin olen koettanut järjestää muis- 
tiinpanoni julkaisukelpoiseksi kokonaisuudeksi. 


